1 ज्यान पासाण मी चार हेरोगदुताह देरतीन चार उगे उबरियेल दिख्यो, ता देरतीन चार उगीन वाराह रूक रियेल एता काय देरती, देरीया एने काल्ला बी जाड़ा पोर वारो नाय चाली। 2 पुशो मी दुसरा एक हेरोगदुताह उगेवणे रेन उपेर आवतालो दिख्यो, ता फाय जीवताला बोगवानान सिक्को ईतो। एने जा चार हेरोगदुता फाय देरतीह एने देरीयाह नुकसान केरनेन आदिकार आपेल ईतो। मोठेस आयड़ीन केयो, 3 "आमरा बोगवान ने जा पावोर हेते, तान निंडाला पोर साप लागाड़ नाय देव, ताह वोर देरतीह, देरीयाह एने जाड़ाह नुकसान मा किरहे।" 4 एने जा पोर बोगवानान साप लागाड़नेन आवो तान गेणती मी होमल्यो, इस्राएली माणहान आखा गेराणा माय एक लाख चोवरेचाड़ीस एजार माणहे एता। 5 एकेक गेराणान बारा एजार माणहा पोर साप लागाड़नेन आवो, यहुदा, रूबेन, गाद, 6 आशेर, नप्ताली, मनशी, 7 शमोन, लेवी, इस्साकार, 8 जबुलून, युसूफ, बिन्यामीन।
9 ज्यान पासाण माहु एक गेणाय नाय ओहली माणहान मोटली गेरदी देखानी, ज्या माणहे एकेक देस, गेराणो, जाती एने आलेग आलेग बाषा बोलने वाला एता, ता माणहे राजगादि एने मेंड्रान ओंगाण दोवल्या फाड़का पेरीन आथा माय खजुर ने डालख्यु लेन उबरियेल एता। 10 एने ता माणहे मोठेस आयड़ीन केतालाः
